EMIL ROSTRUP. 



En Levnedsskildring 

 ved 



L. Kolderup Rosenvinge. 



(Hertil et Portræt). 



Den 16. Januar 1907 døde den Botaniske Forenings Formand, 

 Professor Dr. E. Rostrup. Der har neppe været nogen dansk Botaniker, 

 der var saa kendt og paaskønnet i vide Kredse over hele Landet som 

 han. Derom fik man tydelige Vidnesbyrd i den store Deltagelse, 

 der lagdes for Dagen ved hans Død og i de Udtalelser, der frem- 

 kom i Dagbladene og i mangfoldige faglige Tidsskrifter. Det er en 

 Selvfølge, at der i Botanisk Tidsskrift ikke bør savnes en Levneds- 

 skildring af denne udmærkede Mand, som har indlagt sig saa store 

 Fortjenester gennem et langt og virksomt Liv i Videnskabens Tje- 

 neste, og jeg skal derfor i det følgende forsøge at gøre Rede for 

 hans Liv og videnskabelige Virksomhed. 



Frederik Georg Emil Rostrup var født d. 28. Januar 

 1831 paa Lolland, paa Hovedgaarden Stensgaard, under Baroniet 

 Juellinge, hvor hans Fader, Georg Jesper Rostrup, var Godsinspektør. 

 Hans Moder, Johanne Frederikke Augusta, var født Lyman. Han 

 var den yngste af 7 Søskende og modtog som Barn Undervisning 

 i Hjemmet, først af Huslærere, senere af en Lærerinde, Frk. Ham- 

 melev, som han senere mindedes med særlig Taknemmelighed for 

 den Paavirkning hun havde givet ham. Allerede tidligt vaagnede 

 den Drift, som skulde blive bestemmende for hans Liv, hans store 

 Interesse for den levende Natur. Han færdedes som Dreng meget 

 i Naturen, anlagde Samlinger af Planter, Fugle og Insekter og be- 

 gyndte allerede i Trettenaarsalderen at nedskrive de Iagttagelser, 

 som han gjorde i Skov og Mark, som han selv skriver, „uden nogen 

 ydre Paavirkning i mit Hjem eller mine Omgivelser". Han modtog 

 i Virkeligheden ikke nogensomhelst Undervisning i Naturhistorie, 

 men studerede paa egen Haand Naturen, gerne i Selskab med to 



Botanisk Tidsskrift. 28. Bind. 13 



